**ΔΕΛΤΙΟ ΤΥΠΟΥ**

04.07.2024

**Ο Όμιλος Motor Oil στο πλευρό 11 αθλητών** **στο δρόμο για τους Ολυμπιακούς και Παραολυμπιακούς Αγώνες στο Παρίσι**

Σε λιγότερο από ένα μήνα ξεκινά **η μεγαλύτερη γιορτή του αθλητισμού** και ο Όμιλος Motor Oil ετοιμάζεται να αποχαιρετήσει την πολυπληθή ομάδα αθλητριών και αθλητών που υποστηρίζει χορηγικά, στο πλαίσιο του προγράμματος κοινωνικής συνεισφοράς και ευθύνης **«Φροντίζω», στο δρόμο για τους Ολυμπιακούς και Παραολυμπιακούς Αγώνες στο Παρίσι.**

Πιο αναλυτικά, υπενθυμίζεται πως **ο Όμιλος Motor Oil, μαζί με τις θυγατρικές του, *στηρίζει την Ενέργεια*** των παρακάτω 11 αθλητριών και αθλητών, *«****Φροντίζοντας» για τον Αθλητισμό****:*

* του **Εμμανουήλ Καραλή**, πρωταθλητής στο άλμα επί κοντώ, (**Χορηγός** **Motor Oil**)
* της **Εμμανουέλας Κατζουράκη**, αθλήτριας σκοποβολής (**Χορηγός** **Coral – Shell Licensee**)
* του **Νταουρέν Κουρουγκλίεφ**, αθλητής πάλης (**Xορηγός Motor Oil)**
* του **Δημήτρη Μάρκου**, πρωταθλητής κολύμβησης (**Χορηγός** **Motor Oil**)
* του **Ευάγγελου Ντούμα**, αθλητή κολύμβησης (**Χορηγός** **Coral – Shell Licensee**)
* του **Στέφανου Ντούσκου**, Ολυμπιονίκης στην κωπηλασία, (**Χορηγός AVIN**)
* της **Αντιγόνης Ντρισμπιώτη**, χρυσή πρωταθλήτρια Ευρώπης  στο βάδην (**Χορηγός Motor Oil**)
* του **Αλέξανδρου Παπαμιχαήλ**, αθλητής βάδην (**Χορηγός Motor Oil**)
* της **Αλεξάνδρας Σταματοπούλου**, Παραολυμπιονίκης και παγκόσμια πρωταθλήτρια κολύμβησης (**Χορηγός** **MORE**)
* του **Χρήστου Φραντζεσκάκη**, πρωταθλητής σφυροβολίας (**Χορηγός** **Motor Oil**)
* του **Απόστολου Χρήστου**, πρωταθλητής κολύμβησης (**Χορηγός** **Motor Oil**)

Αξίζει να σημειωθεί πως το 2024, ο Όμιλος Motor Oil συνέβαλε σημαντικά στην προώθηση του αθλητισμού και της ευγενούς άμιλλας και πέρα από τους αθλητές που θα βρεθούν στους Ολυμπιακούς αγώνες του Παρισιού, προχωρώντας **σε περισσότερες από 30 αθλητικές χορηγίες σε αθλητές και αθλήτριες από όλη την Ελλάδα**. Πάντα στο πλευρό τους στην πορεία τους για νέες κατακτήσεις, **φροντίζοντας ουσιαστικά και έμπρακτα για την καλύτερη προετοιμασία τους.**

Ταυτόχρονα, στο πλαίσιο του **προγράμματος «Φροντίζω για τον Αθλητισμό»,** ο Όμιλος Motor Oil, σε συνεργασία με το **pod.gr,** προχώρησε σε μια σειρά 8 επεισοδίων – podcast, με τίτλο «**Στην ψυχή των πρωταθλητών**». Μέσα από τα αυτά, ισάριθμοι αθλητές είχαν την ευκαιρία να αναδείξουν τόσο **προσωπικές ιστορίες**, όσο και τις **προκλήσεις και τις αντιξοότητες** που κλήθηκαν να αντιμετωπίσουν, αλλά και την ίδια τη δύναμη του ψυχισμού τους, στο δρόμο για τους **Ολυμπιακούς και Παραολυμπιακούς Αγώνες στο Παρίσι.**

Ο αθλητισμός αποτελεί **βασικό κομμάτι της Εταιρικής Κοινωνικής Ευθύνης του Ομίλου** και αναδεικνύει σημαντικές αξίες όπως **η σκληρή δουλειά, η επιμονή, η πειθαρχία, η προσπάθεια και κυρίως το ήθος**. Είναι κάποιες από τις αξίες που η κοινωνία μας έχει ανάγκη, **για ένα μέλλον με περισσότερες ευκαιρίες για όλους, εντός και εκτός αγωνιστικών χώρων.**

Ο Όμιλος Motor Oil **εύχεται καλή επιτυχία στους αθλητές, τις αθλήτριες, τους προπονητές και τα πληρώματα** που θα εκπροσωπήσουν την Ελλάδα στους **Ολυμπιακούς και Παραολυμπιακούς Αγώνες στο Παρίσι.**

Δείτε το σχετικό βίντεο [**εδώ.**](https://www.youtube.com/watch?v=RPqHsk1bU3E)

Για τα επεισόδια **του pod.gr, πατήστε** [**εδώ**](https://pod.gr/stin-psixi-ton-protathliton/).

***Λίγα λόγια για τη Motor Oil***

Η Motor Oil είναι ένας ενεργειακός όμιλος με έδρα την Ελλάδα. Ιδρύθηκε το 1970 και το διυλιστήριο της, ένα από τα κορυφαία υπερσύγχρονα διυλιστήρια της Ευρώπης (12,61 Nelson Complexity Index) ξεκίνησε τη λειτουργία του στην περιοχή της Κορίνθου το 1972. Εξάγει σε περισσότερες από 70 χώρες και απασχολεί περισσότερους από 3.000 εργαζόμενους. Ο Όμιλος κατέχει ηγετικό ρόλο στους τομείς της διύλισης αργού πετρελαίου και των πετρελαιοειδών στην Ελλάδα, καθώς και στην ευρύτερη Νοτιοανατολική Ευρώπη, προμηθεύοντας τους πελάτες του με ένα ευρύ φάσμα προϊόντων υψηλής ποιότητας, μέσω των περισσότερων από 1.500 πρατηρίων του. Παράλληλα, ο Όμιλος δραστηριοποιείται στον τομέα του υγραερίου, της ηλεκτρικής ενέργειας, του φυσικού αερίου, δίνοντας προτεραιότητα στον τομέα των ανανεώσιμων πηγών ενέργειας, επενδύοντας σε εναλλακτικές πηγές ενέργειας και χτίζοντας ένα εκτεταμένο δίκτυο υπερτροφοδοτήσεων, μέσω των θυγατρικών του. Ο Όμιλος, μέσα από ένα στοχευμένο επενδυτικό πλάνο, πρωτοπορεί για ένα πιο βιώσιμο μέλλον, με σταθερότητα και συνέπεια. Για περισσότερες πληροφορίες επισκεφθείτε το <https://www.moh.gr/>

*Για περισσότερες πληροφορίες σχετικά με τη Motor Oil, παρακαλώ επικοινωνήστε με:   
Έλενα Λαγκαδινού, Account Director, τηλ: 6944302402*

*Χρήστος Μακρυνιώτης, Account Manager, τηλ: 6983962318*